מייקל דניסון

ג'ון מייקל טרנס ולסלי דניסון, CBE (באנגלית: John Michael Terence Wellesley Denison; 1 בנובמבר 1915 - 22 ביולי 1998) היה שחקן אנגלי.

ביוגרפיה
דניסון נולד בשנת 1915 במערב ריידינג של יורקשייר. מגיל שלושה שבועות גדל אצל דודו ודודתו בעקבות מותה של אמו והתנכרותו של אביו.

חינוך
הוא התחנך בבית הספר ולסלי האוס בעיר החוף ברודסטיירס שבקנט, ואחר כך בבית הספר הארו שבצפון מערב לונדון. שם השתתף בהפקות של בית הספר. בקולג' מגדלנה באוניברסיטת אוקספורד למד דניסון שפות מודרניות, ושם פגש את ג'ון גילגוד והחליט לעסוק ברצינות במשחק.

קריירה
אחרי שסיים את התואר באוניברסיטה למד דניסון באקדמיית ובר דאגלס לאמנות הדרמה. הוא הכיר שם את דולסי גריי (Dulcie Gray) איתה התחתן ב-1939. השניים הופיעו יחד ביותר ממאה הפקות של הווסט אנד, ב-28 מחזות בלונדון, ובמספר רב של סיבובי הופעות בבריטניה ומחוצה לה. הם גם שיחקו יחד בסרטי קולנוע אחדים. ב-1996 שיחקו יחד לראשונה בברודוויי בהפקה של פיטר הול למחזה "בעל אידיאלי" מאת אוסקר ויילד. הופעתם האחרונה הייתה במחזה "Curtain Up" בתיאטרון ג'רמיין סטריט בלונדון זמן קצר לפני מותו.

הופעת הבכורה של דניסון בתיאטרון הייתה בשנת 1938 בתפקיד לורד פנקורט בברלי בהפקה בפרינטון-און-סי של המחזה "Charley's Aunt". באותה שנה שיחק לראשונה גם בווסט אנד בתיאטרון וסטמינסטר בתפקיד פריס במחזה "טרוילוס וקרסידה". ב-1940 הופיע לראשונה בקולנוע בסרט "Tilly of Bloomsbury".

במלחמת העולם השנייה הוא קטע את הקריירה שלו והצטרף לצבא ליחידת Royal Signals, ואחר כך הועבר לחיל המודיעין והיה מעורב בשחרור יוון. הוא נשאר בצבא הבריטי עד לשחרורו ב-1946.

סרטי קולנוע
אחרי המלחמה הופיע דניסון ב-1947 בסרט "Hungry Hill" בתפקיד משנה. ב-1948 שיחק שוב בתפקיד משנה בסרט " The Blind Goddess", ולוהק לתפקיד ראשי לסרט "My Brother Jonathan". הסרט היה ללהיט ודניסון נבחר באותה שנה למקום השישי בדירוג הכוכב הבריטי הפופולרי ביותר.

ב-1949 שיחק דניסון בסרט המלחמה "Landfall", ויחד עם אשתו הופיע בדרמה הרומנטית "The Glass Mountain". ב-1949 הוא דורג במקום השמיני ברשימת הכוכבים הפופולרים ביותר בבריטניה.

ב-1951 הופיעו דניסון ואשתו בסרט "The Franchise Affair". עוד באותה שנה שיחק בתפקיד קמע בסרט "The Magic Box". ב-1952 שיחק עם גריי בסרט "Angels One Five" שהיה אחד הסרטים הפופולריים ביותר בבריטניה באותה שנה. ב-1952 כיכב גם בסרט "חשיבותה של רצינות".

דניסון וגריי הופיעו ב-1954 בסרט "There Was a Young Lady". ב-1955 שיחק בתפקיד משנה לצדו של ריצ'רד גרין בסרט "Contraband Spain". בתקופה זו החל לעבוד יותר בטלוויזיה והופיע בתפקיד ראשי בסדרה  של רשת Associated-Rediffusion ו-ITV, שרצה מ-1957 עד 1963. בקולנוע המשיך לשחק בתפקידי משנה בסרט "The Truth About Women" משנת 1957, וב-"Faces in the Dark" מ-1960.

ב-1962 כשהיו בסיבוב הופעות באוסטרליה שיחקו גריי ודניסון בסרט הטלוויזיה "Village Wooing".

המשך הקריירה
ב-1971 היה דניסון למנהל של ניו שייקספיר קומפני. הוא שימש גם כחבר המועצה וסגן נשיא של איגוד השחקנים אקוויטי (Equity).

דניסון הופיע פעמיים בתוכנית "אלה הם חייך". ב-1977 הופתע על ידי המנחה איימון אנדרוז במלון Inn on the Park בלונדון, ובאפריל 1995 מייקל אספל הפתיע אותו ואת אשתו, בשעה שהיו על סיפון של סירת מנוע בטדינגטון לוק, במחווה משותפת לשניהם.

דניסון פרסם שני כרכים של זכרונות ב-1973 הספר "Overture and Beginners", וב-1985 יצא לאור "Double Act". ב-1977 הוענק לדניסון מדליית יובל הכסף של המלכה אליזבת השנייה. ב-1983 הוענק לדניסון ולאשתו תואר מפקד מסדר האימפריה הבריטית (CBE).

הסרט האחרון שהופיע בו היה "ארץ הצללים" משנת 1993. דניסון וגריי שיחקו בהפקה מחודשת מצליחה בברודוויי של המחזה "בעל אידיאלי" בשנים 1996/97 שרצה יותר מ-300 הצגות.

חיים אישיים
דניסון היה נשוי לשחקנית דולסי גריי מ-1939 ועד מותו. ב-1998 נפטר דניסון ממחלת הסרטן באמרשהם שבבקינגהאמשייר בגיל 82.

פילמוגרפיה
 שנה שם שם באנגלית תפקיד הערות 1939 Inspector Hornleigh on Holiday ללא קרדיט 1940 Tilly of Bloomsbury דיק מנוורינג 1947 Hungry Hill הנרי ברודריק 1948 My Brother Jonathan ג'ונתן דקרס 1948 The Blind Goddess דרק ווטרהאוס 1949 The Glass Mountain ריצ'רד 1949 The Will מר דוויזס ג'וניור 1949 Landfall ריק 1951 The Franchise Affair רוברט בלייר 1951 Milestones ג'ון רהד סרט טלוויזיה 1951 The Magic Box כתב 1952 Angels One Five מפקד טייסת פיטר מון 1952 The Frightened Bride פיליפ רקהאם 1952 חשיבותה של רצינות The Importance of Being Earnest אלג'רנון מונקריף 1953 There Was a Young Lady דייוויד וולש 1954 Rheingold Theatre דאגלס מקביין בפרק "The Happy McBains" 1954 BBC Sunday-Night Theatre ויליאם סטיבן פיצהרדינג בול בפרק "Waiting for Gillian" 1955 Contraband Spain ריק מטקאלף 1955 נשות וינדזור העליזות The Merry Wives of Windsor דוקטור קיוז סרט טלוויזיה 1956 Who Goes Home? מייקל ארסקין, MP סרט טלוויזיה 1956 Fanny's First Play לוטננט דובאלט סרט טלוויזיה 1956 Festival Fever אדוארד דה טרוויל-דילייני סרט טלוויזיה 1957 The Truth About Women רולו 1958 Television Playwright הנרי נפייר בפרק "The Inside Chance" 1959 Theatre Night ג'וני (דוכס המפשייר) בפרק "Let Them Eat Cake" 1960 BBC Sunday-Night Play ניקולס רנדולף בפרק "Twentieth Century Theatre: Dear Octopus" 1960 Faces in the Dark דייוויד מרטון 1963 מקום בו מלאכים פוחדים לדרוך Where Angels Fear to Tread פיליפ הריטון סרט טלוויזיה 1956–1964 Boyd Q.C. ריצ'רד בויד QC סדרת טלוויזיה 1964 East Lynne סר פרנסיס לווינסון סרט טלוויזיה 1970 ITV Playhouse ברוס ארמסטרונג בפרק "Unexpectantly Vacant" 1971 ITV Sunday Night Theatre דיק קווארי בפרק "Tales of Piccadilly: The Way Out" 1973 Late Night Theatre סר הארי סימס בפרק "The Twelve-Pound Look" 1978 המקצוענים The Professionals לורד דרינגטון בפרק "Everest Was Also Conquered" 1978–1979 Crown Court ג'סטיס וייקליף סדרת טלוויזיה 1980 Bedroom Farce ארנסט סרט טלוויזיה 1981 Private Schulz בראון סדרת טלוויזיה (פרק אחד) 1981 Blood Money קפטן אוברי פרסיבל סדרת טלוויזיה 1982 The Agatha Christie Hour ג'ונסון בפרק "The Red Signal" 1983 The Rocking Horse Winner המספר סרט קצר 1983 Skorpion קפטן אוברי פרסיבל מיני-סדרה 1983 רמפול Rumpole of the Bailey נפייר לי בפרק "Rumpole and the Old Boy Net" 1983 Good Behaviour וובלי מסינגהם סדרת טלוויזיה (פרק אחד) 1984 Cold Warrior קפטן אוברי פרסיבל, SIS סדרת טלוויזיה 1984 See How They Run הבישוף של לקס סרט טלוויזיה 1987–1990 Howards' Way אדמירל פרנסיס רדפרן סדרת טלוויזיה 1990 Dark River ק. ב. פריסטלי סרט טלוויזיה 1993 ארץ הצללים Shadowlands הארי הרינגטון 1996 אגדות מעולם המסתורין Tales from the Crypt ריצ'רד בפרק "Last Respects"

קישורים חיצוניים

 מייקל דניסון באתר Star Archive



הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אנשי צבא בריטים במלחמת העולם השנייה
קטגוריה:מפקדים במסדר האימפריה הבריטית
קטגוריה:בוגרי בית הספר הארו
קטגוריה:בריטים שנולדו ב-1915
קטגוריה:בריטים שנפטרו ב-1998